Franz Gämmerler

Franz Gämmerler (* 1804; † 12. März 1876 in Wean) woa'r a deitscha Theataschauspüla und Schriftstölla, dea wo fåst sei gaunz' Leb'n laung in Wean augaschiat woa.

 Leb'n 
Sei Debüt ois Schauspüla håt da Franz Gämmerler im Jänna 1822 aun da Hofbühne am Isartor in Münch'n unta da Direkteaun vom Carl Carl g'håbt. Da Carl håt eahm 1826 aa mitg'numma, wia'r a nåch Wean kumma is, då wo des Theater an der Wien und des Theater in der Leopolddstadt seine neich'n Direkteaunspost'n wua'n san. Duat'n håt daunn da Gämmerler ununtabroch'n bis zu sein' Tod aum 12. März 1876 g'spült.

In seina Beginnzeit ois Schauspüla woa'r a hauptsächli ois jugendlicha Höid uns Liabhåwa eig'setzt, späda is a daunn ois Charaktadoastölla vawend't wua'n. Weul a imma guade Leistungan auf da Bühne bråcht håt, is a boid ana von de Liabling vom Weana Publekum g'wes'n. Ea woa, gemeinsaum mit'n Wenzel Scholz, recht oft z'saumm mit'n Johann Nestroy auf da Bühne zum Sehg'n und håt in de meist'n Stückln vom Nestroy mitg'spüit. A Biographie vom Direkta Carl Carl, bei dem ea jå joahzehntelaung augaschiat woa, staummt aus seine Feda.

 Gämmerler in Nestroy-Stückln 
 1832: Der gefühlvolle Kerckermeister, in Mörder Würgano
 1832: Humoristische Eilwagen-Reise durch die Theaterwelt, in Ritter Günther von Rollingen
 1833: Der Tritschtratsch, in Neff'n Gottlieb Fiedler
 1835: Zu ebener Erde und erster Stock, in Adolph
 1835: Weder Lorbeerbaum noch Bettelstab, in Sohn Johann Grundl
 1835: Eulenspiegel oder Schabernack über Schabernack, in Jaga Heinrich
 1836: Der Treulose, in Fritz (und amoi aa in Solming)
 1836: Der Affe und der Bräutigam, in Wilhelm von Föhrenthal
 1837: Moppels Abentheuer, in William
 1837: Das Haus der Temperamente, in Felix
 1838: Gegen Torheit gibt es kein Mittel, in Dichta Florfeld
 1838: Glück, Mißbrauch und Rückkehr, in Theodor
 1839: Die verhängnisvolle Faschingsnacht, in Philipp
 1840: Der Erbschleicher, in Neff'n Adolf
 1841: Das Mädl aus der Vorstadt, in Commis
 1843: Nur Ruhe!, in G'schäftsfüahra Franz Walkauer
 1845: Das Gewürzkrämerkleeblatt, in Kommis Viktor 
 1846: Der Unbedeutende, in Herrn von Lockerfeld
 1847: Sieben Mädchen in Uniform, in Henri 
 1847: Die schlimmen Buben in der Schule, in Magista Stamm
 1848: Die lieben Anverwandten, in Herrn von Kammberg
 1849: Höllenangst, in Oberrichter von Thurming
 1850: Alles will den Prophet'n seh'n, an Sänga
 1850: Verwickelte Geschichte!, in Archetekt'n Stern
 1857: Umsonst!, in Meyr

 Werke 
 Franz Gämmerler: Theater-Director Carl: sein Leben und sein Wirken Wallishauser, Wien 1854

 Literatua 
 Ludwig Eisenberg: Großes biographisches Lexikon der Deutschen Bühne im XIX. Jahrhundert. Verlag von Paul List, Leipzig 1903, S. 302 f.

Kategorie:Deutscher
Kategorie:Alt-Wiener Volkstheater
Kategorie:Wienerische Kultur
Kategorie:Biedermeier
Kategorie:Komiker
Kategorie:Autor
Kategorie:Johann Nestroy
Kategorie:Literatur (Österreich)
Kategorie:Literatur (19. Jahrhundert)
Kategorie:Gestorben 1876
Kategorie:Mann
Kategorie:Artikel auf Wienerisch